open-index/open-wikipedia-markdown huggingface dataset:
Rūmų tiltas

**Rūmų tiltas** () – varstomasis metalinis penkių angų tiltas per Nevos upę Sankt Peterburge, jungiantis miesto istorinį centrą (Admiraliteto salą su Vasilijaus sala). Tilto ilgis – 250 m, plotis – 27,7 m. 

Pakelta dvisparnė centrinė tilto anga – vienas iš miesto simbolių.

## Istorija
Ilgą laiką šioje vietoje svarbias miesto dalis jungė pontoninis tiltas, nes buvo delsiama pradėti brangiai kainuojančią nuolatinio tilto statybą. Konkursas projektuoti tiltą paskelbtas 1901 m., 1909 m. nugalėtoju paskelbtas inž. A.Pšenickio darbas. Apipavidalinimu rūpinosi architektas R.Melceris.

1911 m. pradėta statyba turėjo baigtis per dvejus metus, tačiau dėl potvynio padarinių darbai užsitęsė. Statybos tempus stabdė ir prasidėjęs Pirmasis pasaulinis karas. Nedidelės naujojo tilto atidarymo iškilmės įvyko tik 1916 m. gruodžio 23 d. Lieti ketaus turėklai ir žibintai sumontuoti 1939 m. 

Po Spalio perversmo Rūmų tiltas tapo Respublikos (*Республиканский*), 1944 m. sausio mėn. grąžintas istorinis pavadinimas.

Tiltas rekonstruotas 1977 ir 1997 m.

## Konstrukcija
Tilto ilgis – 250 m, plotis – 27,7 m. Tilto važiuojamoji dalis – 21,97 m (šešios eismo juostos), šaligatviai – 2,82 m. pločio. Centrinės angos aukštis – 6,3 m , pakėlus sparnus – 30 m. Metalinės tilto konstrukcijos sveria 7770 tonų. 

Pakeliami sparnai apatinėje dalyje ant šarnyrų turi po septynis atsvarus, sveriančius 2800 tonų. Šoninės angos – kniedytos arkos, po kuriomis gali plaukti nedideli laiveliai.              

## Nuorodos
* Дворцовый мост в Санкт-Петербурге
* Дворцовый мост

## Šaltiniai
Eric Camilli

**Eric Cammili** (g. 1987 m. rugsėjo 6 d.) – Prancūzijos ralio lenktynininkas.

## Rezultatai
### WRC rezultatai

 Sezonas dar vyksta.

#### WRC-2 rezultatai

## Šaltiniai
Robertas Šarknickas

**Robertas Šarknickas** (g. 1974 m. gruodžio 7 d. Kaune) – pedagogas, aktorius, režisierius, politikas.

## Biografija
Patekęs į Kauno kūdikių namus, augo be tėvų, nuo 14 metų gyveno ir mokėsi įvairiuose Lietuvos vaikų globos namuose Šiauliuose ir Rokiškio rajone, Obeliuose.

1989 m. tęsė mokslus Alantos žemės ūkio mokykloje Molėtų rajone. 1996 m. uždarbiavo statybose Vokietijoje.

1996–2003 m. dirbo Alytaus miesto teatre. 2003 m. baigė LMTA bakalaurą (mokėsi Dalios Tamulevičiūtės kurse). 2014 m. įgijo pedagogo pažymėjimą. 2003–2015 m. dirbo mokytoju Alytaus Šv. Benedikto ir Adolfo Ramanausko-Vanago gimnazijose, Panemunės vidurinėje mokykloje.

2006–2009 m. dirbo vyriausiuoju Alytaus rajono etnografu. 2015–2016 m. Alytaus miesto tarybos narys.

Nuo 2016 m. Lietuvos Respublikos Seimo narys.

## Kūrybinė veikla

VšĮ kino studijos „A“ direktorius ir režisierius. 2007 m. sukūrė dokumentinį filmą „Dzūkų laidojimo apeigos“.. Sukūrė kitus dokumentinius filmus („Viskas Dievo valioje“, „Būsime švarūs“), vaidmenis filme „Ekskursantė“ (rež. A. Juzėnas), TV filmuose („Moterys meluoja geriau“). 2009 m. pastatė vaidybinį filmą „Nepalikit, prašau“.

2006 ir 2009 m. – Alytaus miesto kultūros premijos laureatas.

Du kartus išsiskyręs, dukros Patricija ir Julija. Moka rusų, vokiečių kalbas. Pomėgiai: knygos, fotografija, kinas, sportas, kelionės.

## Bibliografija

* *Šarkos sielos šauksmas: atsiminimai*. Vilnius: Versus aureus, 2015. ISBN 978-9955-34-593-0

## Šaltiniai

## Nuorodos

* Biografija (2016 m. ''vrk.lt'')
* Biografija (2012 m. ''vrk.lt'')
* Menininko R. Šarknicko istorija
Stéphane Lefebvre

**Stéphane Lefebvre** (g. 1992 m. kovo 16 d.) – Prancūzijos ralio lenktynininkas.

Jis 2014 m. laimėjo Jaunių ir trečios grupės pasaulio ralio čempionatą ir pelnė pirmuosius taškus 2015 m. Vokietijos ralyje, vairuodamas Pasaulio ralio automobilį.

## Rezultatai
### WRC rezultatai

 Sezonas dar vyksta.

### WRC-2 rezultatai

### WRC-3 rezultatai

## Šaltiniai
Tomas Tomilinas

**Tomas Tomilinas** (g. 1983 m. balandžio 22 d. Vilniuje) – Lietuvos politikas, Seimo narys.

## Biografija
2001 m. baigė Vilniaus Vladislavo Sirokomlės vidurinę mokyklą. 2005 m. VU TSPMI baigė politikos mokslus, 2007 m. MRU viešąjį administravimą.

2004–2008 m. dirbo Seimo narės L. Mogenienės komandoje. 2008–2012 m. Seimo nario A. Bauros padėjėjas. Iki 2016 m. dirbo europarlamentaro B. Ropės biurų vadovu.

2012 m. referendumo dėl naujos atominės elektrinės statybos iniciatyvinės grupės koordinatorius.

Aštuonerius metus dirbo Seimo politinio pasitikėjimo tarnautoju – dalyvavo rengiant ir derinant įstatymų projektus žmogaus teisių, skurdo mažinimo, savivaldos ir verslumo skatinimo srityse.

Vienas Socialinių investicijų valdymo centro, Kritinės minties instituto „Demos“ ir asociacijos „Belarus Watch“ steigėjų. 2016 m. daugiamandatėje rinkimų apygardoje išrinktas į Seimą. Seimo Socialinių reikalų ir darbo komiteto pirmininko pavaduotojas. Seimo Energetikos komisijos narys, darnaus vystymosi komisijos steigimo iniciatorius.

2021 m. pašalintas iš LVŽS.

2022 m. sausį steigiamajame Demokratų sąjungos „Vardan Lietuvos” suvažiavime išrinktas partijos pirmininko pavaduotoju.

2023 m. pateikė įstatymo pakeitimą dėl plynų miškų kirtimo stabdymo.

Palaiko darbuotojų teisių prapletimą bei keturių dienų darbo savaitę.

## Šaltiniai

## Nuorodos
* Biografija (''vrk.lt'')
Gintaras Vaičekauskas

**Gintaras Vaičekauskas** (g. 1962 m. kovo 6 d. Kaune) – Klaipėdoje dirbantis televizijos žurnalistas, redaktorius.

## Biografija

1969–1972 m. mokėsi Kauno Jono Jablonskio vidurinėje, 1972–1978 m. – Kauno 28-ojoje vidurinėje, 1978–1979 m. – Kauno 5-ojoje vidurinėje mokyklose, 1979–1980 m. – Klaipėdos 18-ojoje vidurinėje mokykloje.

1981–1982 m. tarnavo sovietinėje armijoje Afganistane. 1983–1984 m. dirbo Klaipėdos spaustuvėje „Rytas“ spaudėju.

1984–1988 m. studijavo Kauno kūno kultūros institute, kuriame įgijo buriavimo trenerio ir fizinio lavinimo mokytojo specialybę. 1988–1990 m. buvo Klaipėdos sporto draugijos „Žalgiris“ buriavimo treneris.

1990–1999 m. dirbo dienraščio „Vakarų ekspresas“ žurnalistu. Nuo 2000 m. – UAB „Balticum TV“ žurnalistas, redaktorius, 2000–2002 m. – laidos „Mano nuomonė“ redaktorius, 2002–2016 m. – laidos „Reidas“ autorius ir redaktorius.

2016–2020 m. Lietuvos Respublikos Seimo narys.

Žmona Giedrė, vaikai Agnius, Guostė. Moka anglų kalbą. Pomėgiai: buriavimas, parašiutizmas, poilsis vasarnamyje.

## Įvertinimas

* Televizijos konkurso „Ad Rem“ laureatas (2000 m.). 
* Lietuvos AIDS centro konkurso nugalėtojas už televizijos laidų ciklą (2001 m.). 
* LR susisiekimo ministerijos 2008 m. apdovanotas už laidą „Reidas“. 
* Klaipėdoje išrinktas Metų žurnalistu (2012 m.). 
* Lietuvos draudikų asociacijos apdovanotas konkurse „Act non verba“ (2014 m.).

## Šaltiniai

## Nuorodos

* Gintaro Vaičekausko biografija (''vrk.lt'')
Joanne (daina)

**„Joanne“** – amerikiečių atlikėjos Lady Gaga daina iš penktojo studijinio albumo „Joanne“ (2016). Dainą prodiusavo pati dainininkė kartu su Mark Ronson ir BloodPop.

## Kompozicija
„Joanne“ yra kantri stiliaus daina apie, ir skirta, atlikėjos tetą (tėčio sesę), kurios vardu pavadintas albumas ir daina. 2011 m. dainininkė sakė: „Aš niekada jos nesutikau, bet ji buvo vienas svarbiausių žmonių mano gyvenime.“ Lady Gaga dainą vadina „albumo širdimi ir siela“.

## Kritika
Emily Mackay iš NME rašė: „„Joanne“ yra paprasta, nuostabi, graži Lady Gaga daina, kuri yra visiškai kitokia, negu jos ankstesni darbai, atskleidžianti atlikėjos emocinę galią ir vokalo galimybes.“ Sal Cinquemani iš „Slant MAgazine“ sakė, kad daina parodo nuostabų atlikėjos balsą.

## Personalas
* Autoriai – Lady Gaga, Mark Ronson
* Prodiuseriai – Mark Ronson, BloodPop, Lady Gaga
* Dave Russel, Blair, David „Squirrel“ Covell, Johnnie Burik – įrašymas (Shangri-La Studios, Malibu, Kalifornija)
* Justin Smith, Joshua Blair – įrašymas (Pink Duck Studios, Berbankas, Kalifornija)
* Mark Ronson – Gitara, klavišiniai, Melotronas
* BloodPop – klavišiniai, ritmas
* Lady Gaga – Perkusija
* Harper Simon – Gitara

Informacija iš albumo „Joanne“ bukleto.

## Top

## Nuorodos
* Dainos žodžiai  MetroLyrics puslapyje.
* Oficialus Lady Gaga puslapis

## Šaltiniai
Tocholabaliai

**Tocholabaliai** (, sav. *tojol winik`otik*) kitaip ***čanjabaliai, čanavaliai, chokolabaliai, komitekai*** – indėnų (majų) tauta, gyvenanti Meksikoje, Čiapaso valstijoje, daugiausia Las Margaritaso mieste ir apylinkėse. Populiacija ~40 tūkst. žmonių (XX a. II pusėje – 28 tūkst.). Jų gimtoji tocholabalių kalba, priskiriama majų kalbų šeimai, taip pat kalba ispaniškai, celtalių kalba. Tikintieji – katalikai. Tocholabaliai kalbiškai ir kultūriškai artimi čuchiams.

Spėjama, kad tocholabaliai XVI–XVII a. į Čiapasą atsikraustė iš šiaurės vakarų Gvatemalos. Ten likęs jų svarbiausias religinis centras – San Mateo Istatanas; į jį tocholabaliai rengia piligriminius žygius.

Tradicinis verslas – rankinė lydiminė žemdirbystė (kukurūzai, pupelės, moliūgai, nuo XIX a. – cukranendrės, kava ir kt.). Laiko kiaules, vištas, vietomis avis, turtingos šeimos – karves, arklius. Verčiasi žvejyba, medžiokle (elnių, pekarių), rankiojimu. Išvystyti amatai: puodininkystė, audimas, pynimas. Dabar dažnai dirba sezoninius samdomus darbus (ypač kavos plantacijose).

Tocholabalių moterų tradicinė apranga – sijonai ir pirktinių audeklų (dažniausiai raudonų) iki kelių (mergaičių) arba iki kulkšnių (ištekėjusių moterų), išsiuvinėti kryželiu ir kaspinais, baltos, taip pat išsiuvinėtos, palaidinės su plačiais pusapskričiu iškirptais pridurkais, juostuotos serapės.
 
Tocholabaliai maistui nevartoja pieno. Būstus stato iš cukranendrių stiebų, kalnuose – iš lentų.

Šeima didžioji, monogaminė arba mažoji. Santuoka patrilokalinė arba neolokalinė, vietomis – matrilokalinė (santuokos pradžioje). Giminė patrilinijinė.
 
Tocholabaliai išlaikę ikikrikščioniškosios tikybos bruožų – tikėjimas dvasiomis–sergėtojomis (nagualizmas), gerbiamos kalnų, urvų, šaltinių, kryžių, laukų, vaisingumo, protėvių, žvėrių globėjų dvasios, paplitęs raganavimas, būrimas. Išlikęs paprotys ežero dvasiai aukoti gėles ir uipilius. Išlaikę tautosaką, mitologiją. Triukšmingai švenčia katalikų šventųjų globėjų šventes – rengiami šokiai, vaidinimai, karnavalai, aukojamas ožys ir kt.

## Šaltiniai
Petras Valiūnas

**Petras Valiūnas** (g. 1961 m. balandžio 11 d. Druckūnuose, Varėnos raj.) – agronomas, socialinio draudimo specialistas, Alytaus rajono politikas, Lietuvos valstiečių ir žaliųjų sąjungos Alytaus rajono skyriaus pirmininkas, Europos Parlamento nario Bronio Ropės padėjėjas.

2016 m. vienmandatėje rinkimų apygardoje išrinktas į LR Seimą.

## Biografija

Mokėsi Alytaus rajono Punios vidurinėje, o 1979 m. baigė Miroslavo vidurinę mokyklą. 1979–1980 m. mokėsi Vilniuje 35-ojoje technikos mokykloje, kurioje įgijo tekintojo specialybę. 1980–1981 m. dirbo Alytaus šaldytuvų gamykloje krovėju.

1981–1986 m. studijavo Lietuvos žemės ūkio akademijoje, įgijo mokslinio agronomo specialybę. 1986–1988 m. buvo Alytaus rajono „Saulės“ kolūkio augalų apsaugos agronomas, 1988–1992 m. – Mikalavo kolūkio vyriausiasis agronomas, 1992–1998 m. – Mikalavo žemės ūkio bendrovės valdybos pirmininkas. 1998–2005 m. dirbo UAB „Algos“ saugos tarnybos Alytaus padalinio vadovu.

2005–2010 m. studijavo Vilniaus universiteto Teisės fakultete ir įgijo teisės magistro kvalifikaciją. 2005–2013 m. ėjo AB bankas „Snoras“ Alytaus filialo saugos skyriaus viršininko pareigas. Nuo 2013 m. – Sodros valdybos Alytaus skyriaus specialistas.

Nuo 2014 m. – Europos Parlamento nario Bronio Ropės padėjėjas Lietuvoje.

1995–1997 m. ir nuo 2015 m. – Alytaus rajono savivaldybės tarybos narys, nuo 2010 m. – Jungtinio demokratinio judėjimo tarybos narys, vėliau – Nepartinio demokratinio judėjimo tarybos, valdybos narys, Alytaus rajono skyriaus pirmininkas. Nuo 2014 m. – Lietuvos valstiečių ir žaliųjų sąjungos Alytaus rajono skyriaus pirmininkas.

Žmona Zita, dukros – Kristina, Karolina, Gintarė. Moka anglų, rusų, prancūzų kalbas. Pomėgiai: muzika, sportas, medžioklė.

## Šaltiniai

## Nuorodos

* Biografija (''vrk.lt'')
Gediminas Vasiliauskas

**Gediminas Vasiliauskas** (g. 1963 m. birželio 2 d. Naugardiškėje, Kauno rajone) – inžinierius, Kauno miesto politikas, Kauno lengvosios atletikos federacijos prezidentas, visuomeninės organizacijos „Vieningas Kaunas“ valdybos narys.

2016 m. vienmandatėje rinkimų apygardoje išrinktas į LR Seimą.

## Biografija

Vaikystė ir pirmieji aštuoneri mokslo metai prabėgo Garliavoje. 1970–1974 m. mokėsi Garliavos 1–ojoje vidurinėje, 1974–1978 m. – 2–ojoje vidurinėje mokyklose.

1978–1982 m. mokėsi Kauno politechnikume, įgijo techniko statybininko kvalifikaciją. Toliau tarnavo sovietinėje armijoje, desantininkų dalinyje Kaune.

1985–1990 m. studijavo Vilniaus universitete, įgijo ekonomisto kvalifikaciją.

1985–1998 m. įmonėje Kauno šilumos tinkluose dirbo šilumos įvadų šaltkalviu. 1998–2007 m. dirbo AB „Kauno energija“. 2005–2007 m. ėjo AB „Kauno energija“ profesinės sąjungos pirmininko pareigas. 2009–2016 m. – AB „Kauno energija“ šilumos tinklų tarnybos inžinierius.

2007–2009 m. stambioje užsienio kapitalo bendrovėje UAB „Water Ser“ ėjo Kauno regiono direktoriaus pareigas.

2002–2006 m. buvo Kauno krepšinio lygos viceprezidentas ir valdybos narys. 2005–2009 m. – Lietuvos lengvosios atletikos federacijos teisėjas (teisėjavo lengvosios atletikos 2005 ir 2009 m. Europos jaunimo čempionatuose Kaune, V. Aleknos organizuotuose pajėgiausių pasaulio diskininkų turnyruose, Lietuvos čempionatuose). 2011–2016 m. – Kauno lengvosios atletikos federacijos prezidentas.

Nuo 2012 m. yra visuomeninės organizacijos „Vieningas Kaunas“ valdybos narys, nuo 2015 m. – Kauno miesto savivaldybės tarybos narys, Sporto, turizmo ir laisvalaikio komiteto pirmininkas.

Išsiskyręs, buv. žmona Irma, dukros – Ugnė, Kristė. Moka anglų, rusų kalbas. Pomėgiai: sportas.

## Šaltiniai

## Nuorodos

* Biografija (''vrk.lt'')
2016 m. Malaizijos motociklų Grand Prix

**2016 m. Malaizijos motociklų Grand Prix** – 17–tasis 2016 m. MotoGP sezono etapas. Jis vyko 2016 m. spalio 30 d. Sepang trasoje, Malaizijoje. Moto2 klasėje Johann Zarco sėkmingai apgynė Moto2 titulą taip tapęs pirmuoju Moto2 lenktynininku laimėjusiu du Moto2 titulus.

## Klasifikacija
### MotoGP
Lenktynių startas dėl stipraus lietaus buvo 20 min. atidėtas, todėl lenktynės iš 20 ratų buvo sutrumpintos iki 19.

### Moto2

* Julian Simon per penktadienio treniruotę patirtą avariją susilaužė slankstelį ir iš lenktynių pasitraukė.

### Moto3

Lenktynės turėjo trukti 18 ratų, tačiau po to, kai 15 rate Maria Herrera 15 posūkyje atsitrenkė į Livio Loi, buvo parodyta raudona vėliava. Kadangi pilni taškai skiriami nuvažiavus du trečdalius lenktynių distancijos, lenktynės nebuvo pradėtos iš naujo. Maria Herrera nebuvo klasifikuota galutinuose rezultatuose, nes jai nepavyko grąžinti motociklo į boksus per penkias minutes nuo raudonos vėliavos pradžios, ko reikalauja taisyklės. 

* Hiroki Ono per kvalifikaciją patyrė smegenų sutrenkimą ir iš lenktynių pasitaukė.
* Fabio Spiranelli ketvirtadienį susižeidė per su motoroleriu trasoje padarytą avariją ir iš lenktynių pasitraukė po penktadienio treniruotės.

## Čempionato pozicijos po lenktynių

### MotoGP

;Lenktynininkų čempionato pozicijos

## Nuorodos
Smiržicė

**Smiržicė** (, ) – miestelis Hradec Kralovės krašte, Čekijoje. 2859 gyventojai (2016 m. duomenys).

Pirmą kartą paminėtas 1361 m. 1659 m. suteiktos miestelio teisės.

## Miestų parnerystė
*  Bogušovas-Gorcai, Lenkija

## Galerija

Zámek ve Smiřicích.jpg|Pilis
Kaple Zjevení Páně ve Smiřicích.jpg|Bažnyčia
Jičyno rajonas

**Jičyno rajonas** () – vienas iš penkių Hradec Kralovės krašto rajonų. Administracinis centras – Jičynas, esantis krašto vakaruose. 79 490 gyventojų (2016 m. duomenys).

## Svarbesnės gyvenvietės
Žemiau yra pateikiami didžiausi rajono miestai ir miesteliai:
* Horžicės
* Jičynas
* Kopidlnas
* Lazne Belohradas
* Libanis
* Nova Paka
* Sobotka
FA Šiauliai (moterys)

**moterų FA „Šiauliai“** – Lietuvos moterų futbolo komanda iš Šiaulių. Žaidė moterų A lygoje ir Pirmoje lygoje.

## Istorija

Užuomazgos yra Šiaulių futbolo akademijos įkūrimas (2007 m.). Akademijoje futbolo treniruotes ėmė lankyti ir mergaitės, merginos. Žaisdavo jaunių lygose.

### 2015
2015 m. dalyvavo LMFA Pirmos lygos pirmenybėse, pateko į keturių stipriausiųjų komandų grupę.

### 2016
2016 metais susijungė Akmenės SC merginų komanda bei Šiaulių sporto gimnazijos ir Šiaulių futbolo akademijos ekipos. 
2016 m. šis jungtinis klubas dalyvavo Moterų futbolo A lygos čempionate bei kituose LMFA organizuojamuose futbolo turnyruose.

Jungtinė Šiaulių krašto merginų komanda, taip save 2016 m. pristatydavo ekipa. Ankstesniais metais Akmenės SC merginų futbolo komanda dalyvavo pirmenybėse kaip savarankiška komanda, o 2016 m. susijungė su Šiaulių futbolo akademijos auklėtinių ekipa. Kartais namų rungtynes žaisdavo Naujosios Akmenės stadione.

### 2017 – 2020
2017 m. šiame projekte nebedalyvavo Naujosios Akmenės atstovai. Klubas atstovavo Šiaulių sporto gimnazijai ir Šiaulių futbolo akademijai.

2018 m. užimta ketvirta vieta pirmenybėse.

2019 m. dalyvavo Lietuvos moterų A lygoje.

2020 m. ekipa žaidė moterų A lygoje ir liko paskutinėje vietoje.

### Nuo 2026 m.
2025 m. pabaigoje tapo žinoma, kad moterų A lygos licencijos sieks FA Šiauliai. 2026 m. vasario 17 d. oficialiai pranešta, kad Šiauliams suteikta moterų A lygos licencija.

2026 m. vasario 19 d. pristatytos FA Šiauliai vyrų ir moterų komandos. Komandos vyr. trenerės pareigos patikėtos Tatjanai Veržbickajai (UEFA PRO licencija). Kapitone tapo buvusi  nacionalinės moterų rinktinės narė Samanta Karasiovaitė.

2026 m. Žiemos taurės turnyre pateko į finalą, kur nusileido MFA Žalgiris-MRU ir liko antroje vietoje. 2026 m. vasario 22 d. žalgirietės sutriuškino šiaulietes rezultatu 3:0 ir iškovojo trofėjų.

## Klubo pavadinimas, logotipas ir spalvos
### Logotipas
Ekipa naudoja Futbolo akademijos „Šiauliai“ logotipą.

### Apranga
Klubas žaidžia raudonos spalvos aprangomis. Pastaruoju metu komandos spalvinė gama buvo raudoni marškinėliai, šortai bei kojinės.

Atsarginės aprangos yra žali šortai, geltoni marškinėliai ir geltonos kojinės.

; Aprangų gamintojai
*  Hummel

## Pasiekimai

Aukščiausias pasiekimas yra penktoji vieta 2016 m. Lietuvos moterų A lygos čempionate.

## Sezonai

|}

## Komandos personalas
* Tatjana Veržbickaja – vyr. trenerė.

## Žaidėjų sudėtis
: *Atnaujinta: 2026 m. kovo 16 d.*

 
 
 

  

  

## Garsiausios žaidėjos
*  Greta Lukjančukė
*  Meida Proscevičiūtė
*  Rusnė Šešplaukytė
*  Monika Grikšaitė (2026 m.)
*  Viltė Švarcaitė (2026 m.)

## Išnašos

## Nuorodos
* Oficiali akademijos svetainė
* 2020 m. sezonas pagal lietuvosfutbolas.lt
* Šiaulų FA „Facebook“ profilis
* Facebook paskyra: "Moterys už futbolą"
Pranciškus Juozauskas

**Pranciškus Juozauskas** (1938 m. gruodžio 1 d. Juodžiai, Joniškio rajonas – 2013 m. kovo 13 d.) – Lietuvos inžinierius architektas. Nuo 1972 m. gyveno Palangoje.

## Biografija

Mokėsi Joniškio 1-ojoje vidurinėje mokykloje. Piešė nuo vaikystės, kūrė karnavalines kaukes, rašė eiles. 1958-1964 m. studijavo architektūrą Kauno politechnikos institute, įgijo inžinieriaus–architekto specialybę.

Lietuvos architektų sąjungos narys nuo 1967 m., Lietuvai pagražinti draugijos Palangos skyriaus Valdybos narys, Šaulių sąjungos narys, Tėvynės sąjungos-Lietuvos krikščionių demokratų partijos narys. Dainavo vyrų chore „Žilvinas“ (1996-2002), „Naglis“ nuo (2002 m.). Architektas surengė keletą akvarelės darbų parodų Plungėje bei Palangoje. Domėjosi liaudies meno margučių marginimo ir dažymo vašku technika bei tradicijomis. Savo kurtus Velykinius margučius eksponavo parodose, viena jo margučių kolekcija demonstruota Vokietijoje.

Buvo vedęs, turėjo sūnų Mindaugą ir dukrą Audronę, pianistę. Palaidotas Palangos kapinėse.

## Karjera

* 1964-1972 m. dirbo Plungės rajono vyriausiuoju architektu.
* 1974 m. stažavosi Maskvos architektūros institute, kur parengė 200 000 gyventojų miesto kvartalo planą.
* 1984 m. IFLA kongreso Šiofoke (Vengrijoje) dalyvis.
* 1972-1992 m.  Palangos miesto Vykdomojo komiteto Architektūros skyriaus vyresnysis architektas.
* 1996-2002 m. Palangos miesto savivaldybės vyriausiasis paminklotvarkininkas.
* 1991 m. įkūrė P. Juozausko projektavimo biurą, kuriame dirbo kaip atestuotas architektas, nekilnojamų kultūros vertybių apsaugos specialistas. 

## Darbai
* Ligoninė ir poliklinika Kuliuose (1969-1970) 
* Paminklas žuvusiems Plungės kapinėse (su skulpt. A. Belevičiumi, 1970) 
* Skveras su dekoratyvine skulptūra Nausodžiuose, Plungės raj. (su skulpt. A. Belevičiumi, 1972) 
* Skveras su dekoratyvine skulptūra Nausodžiuose, Plungės raj. (su skulpt. A. Belevičiumi, 1972) 
* Individualių namų statybos kvartalai Plungėje (1968-1969) 
* Kultūros namai Lioliuose, Plungės rajone (1971-1972) 
* Kavinė „Guboja“ Kunigiškėse (1974) 
* Kavinė „Eglaitė“ Kastyčio g. Palangoje (1976) 
* Individualių gyvenamųjų namų projektai ir rekonstrukcijos Palangoje, Šventojoje ir aplinkinėse sodų bendrijose 
* Nežinybinės apsaugos administracinis pastatas Klaipėdos pl. Palangoje (1991) 
* Antkapinis paminklas Juozauskų šeimos kapavietėje Palangoje (su skulptore A. Januškaite) 
* Grafo A. Tiškevičiaus antkapinio paminklo stela Palangos kapinėse (2010)

## Šaltiniai
FK Banga (moterys)

**Gargždų „Banga“** – Lietuvos futbolo klubas iš Gargždų. Šis straipsnis apie klubo moterų ekipą, rungtyniaujančią Lietuvos moterų futbolo A lygoje. 

## Istorija

Klubo užuomazgos yra 1966 metai, kai susibūrė vyrų komanda.
### Moterų komandos subūrimas
Nuo 2012 m. klubas turi ir moterų komandą. 2012–2015 m. ekipa žaidė LMFA I lygoje.

Nuo 2016 m. dalyvavo Moterų A lygos čempionate bei kituose LMFA organizuojamuose futbolo turnyruose. 2016 m. užėmė trečią vietą A lygoje.

2017 m. „Bangos“ klubo merginos dalyvavo Lietuvos moterų A lygos čempionate, o dublerės žaidė LMFA I lygoje. A lygoje komanda buvo ketvirtoje vietoje.

2018 m. A lygoje gargždiškės užėmė trečią vietą.

2019 m. buvo atsisakyta dublerių komandos Banga B. Trenerio poste irgi įvyko pasikeitimai. Vietoje portugalo David Marques Afonso į trenerio postą paskirtas Simonas Alsys. Šiame sezone vėl užėmė trečią vietą.

2020 m. liko ketvirtoje vietoje. 2021 m. ir vėl liko ketvirtoje vietoje, iki paskutiniojo turo kovojo dėl trečios vietos. 

2022 m. gargždiškės licencijavosi ir žaidė A lygoje. Treneriu ir toliau dirbo Simas Alsys. Prieš sezoną buvo tikimasi iškovoti medalius.

## Klubo pavadinimas, logotipas ir spalvos

Banga, tai lietuviškas žodis, kurio reikšmė ** erdvėje ir laike sklindantis trikdys, pernešantis energiją**.

### Logotipas

Logotipas toks pat, kaip ir vyrų komandos.

### Apranga
Klubas žaidžia oranžinės spalvos aprangomis. Pastaruoju metu komandos spalvinė gama buvo oranžiniai marškinėliai, šortai bei kojinės.

; Aprangų gamintojai
*  NIKE

## Pasiekimai
; moterų A lyga
*  **Trečia vieta (3):** 2016, 2018, 2019 m.

## Sezonai

## Komandos personalas

* Simas Alsys – vyr. treneris
* Romas Žilius – kineziterapeutas

## Žaidėjų sudėtis
*Atnaujinta: 2026 m. kovo 17 d.*

 +
 +
 +
 +
 + 
 +
 +
 +
  

 +
 +
 +
 
 +
 + 

## Garsesnės žaidėjos
*  Monika Grikšaitė (2015–2025 m.)
*  Austė Bernotaitė (2020–2023, 2025 m.)
*  Lijana Gedminaitė
*  Viltė Švarcaitė

## Dublerės

2017 m. suburta dublerių ekipa. Ji pavadinta MFK Banga B. 2017 ir 2018 m. rungtyniavo LMFA I lygoje. 

2019 m. dublerių ekipos buvo atsisakyta.

## Išnašos

## Nuorodos
* Oficiali klubo svetainė
* Komandos Facebook paskyra
* Facebook paskyra: "Moterys už futbolą"
Grabijolų klevas

**Grabijolų klevas** – klevas Grabijolų kaime, Elektrėnų savivaldybėje, 2,5 km į rytus nuo kelio .

2016 m. rugsėjo 28 d. Elektrėnų savivaldybės taryba priėmė sprendimą šį klevą paskelbti saugomu botaninio gamtos paveldo objektu.

Ant medžio yra pakabintas kaimo varpas, kuriuo buvo skambinama nelaimės atveju bei kasryt išginant kaimo gyvulius ganytis į laukus. 200 m į šiaurę nuo klevo teka Neris.

## Duomenys

* Medžio rūšis – paprastasis klevas (*Acer platanoides*)
* Kamieno apimtis 1,3 m aukštyje – 3,31 m
* Aukštis – 23 m
* Lajos aukštis – 11 m
* Lajos plotis – 13 m, forma netaisyklinga
* Amžius – virš 100 metų

## Šaltiniai
FK Žalgiris (moterys)

**Vilniaus „Žalgiris“** arba **MFK Žalgiris** – Lietuvos futbolo klubas iš Vilniaus, žaidęs Lietuvos moterų futbolo A lygoje. 

## Istorija

Klubo užuomazgos 2010 metai, kai įkurtas MFK Žalgiris. Rungtyniavo moterų A lygoje ir kituose LFF organizuojamuose futbolo turnyruose. 

2013 m. sezone dalyvavo Pirmojoje lygoje, o vėliau pasitraukė iš didžiojo futbolo. Žaidė tik salės futbolą.

2022 m. sugrįžo į lauko futbolą. Nuo 2022 m. sezono varžėsi Pirmoje lygoje. 

; Nuo 2025 m.
Nuo 2025 m. sezono vėl rungtyniavo moterų A lygoje. 2025 m. kovo 16 d. debiutavo moterų A lygoje išvykos rungtynėse prieš Šiaulių „Gintrą“. 2025 m. balandžio 19 d. iškovojo pirmąją pergalę čempionate prieš Gargždų „Bangą“. 2025 m. gegužės 4 d. namuose rezultatu 3-1 nugalėjo čempionių titulą ginančią Šiaulių „Gintrą“.

## Klubo pavadinimas, logotipas ir spalvos

Žalgiris – lietuviškas žodis, kurio reikšmė „žalias miškas“. Istorine prasme reiškia Žalgirio mūšį.

### Logotipas
Ankstesniame logotipe buvo vaizduojamas kamuolys, Ž raidė, merginos, žongliruojančios kamuoliu siluetas, 2010 data ir užrašas po kamuoliu MFK žalgiris.


Vaizdas:mfk Žalgiris.jpg|Senasis logotipas
Vaizdas:FK Žalgiris logo.svg.png|Dabartinis logotipas


### Apranga

Ekipa žaidžia baltos ir žalios spalvų aprangomis. Pastaruoju metu komandos marškinėliai buvo žaliai balti dryžuoti marškinėliai bei žali arba balti šortai bei kojinės.

## Spalvinė gama
Žaidžia žaliais šortais ir žaliai baltais marškinėliais.

; Aprangų gamintojai
*  Nike
*  hummel (nuo 2025 m.)

## Pasiekimai
;  **[[LMFA I lyga]]:**
*  **Antroji vieta (1):** 2024 m.
*  **Trečioji vieta (1):** 2023 m.

## Sezonai
; Pastarųjų metų sezonai

## Komanda
Atnaujinta: 2026 m. kovo 17 d.

 
|-----
! colspan="9" bgcolor="#B0D3FB" align="left" |
|----- bgcolor="#DFEDFD"
 
 

 

 
|-----
! colspan="9" bgcolor="#B0D3FB" align="left" |
|----- bgcolor="#DFEDFD" 

 

 
 

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

 

Atnaujinta: 2022 m. rugpjūčio 5 d

* 1. Sniežana Blaževič (V)
* 2. Agnė Jakiūnaitė	
* 7. Elzė Kiškūnaitė	
* 9. Milda Ivanciūtė	
* 10. Karina Vasilionok (C)	
* 16. Gytė Tarasovė (Puodžiukaitė)	
* 17. Barbora Valeckaitė
* 19. Marta Lipnickaitė	
* 20. Dorotėja Petrauskaitė	
* 21. Miana Svatkovskaja	
* 22. Alina Neznanova	
* 23. Andrėja Baranovskytė	
* 30. Julija Melaikytė	
* 35. Kornelija Kontrimavičiūtė
* 88. Virginija Narbutaitė-Klevinskienė	

; Treneris Justas Klevinskas

## Garsesnės žaidėjos
*  Aušrinė Bikutė (2026–)
*  Augustė Andrijevskytė (2026–)
*  Milda Liužinaitė (2026–)
*  Lolita Žižytė (2026–)
*  Greta Valikonienė (Guižauskaitė) (2026–)
*  Irina Topal (2026–)
*  Valeriia Postol (2026–)

## Išnašos

## Nuorodos
* Feisbuko paskyra: MFK "Žalgiris"
Atlantas B

**Klaipėdos „Atlantas B“** – Lietuvos futbolo komanda iš Klaipėdos. Atlantas B yra Klaipėdos „Atlanto“ dublerių ekipa.

## Istorija

Pagrindinė komanda turėdavo dublerių ekipas, kurios žaisdavo įvairaus lygmens pirmenybėse (dublerių pirmenybėse arba vakarų zonoje). 

2016 metais buvo suburta jaunimo komanda ir žaidė II lygos Vakarų zonos pirmenybėse. 
2016 m. sezonas nebuvo pats sėkmingiausias, nes tarp 10 komandų liko devinti.

2017 m. B ekipos treneriu tapo Donatas Navikas.

2018 m. „bekai“ žaidė Antros lygos, Vakarų zonos pirmenybėse, bet dėl nesumokėtų teisėjavimo mokesčių buvo pašalinti iš pirmenybių. ( Po dvylikos rungtynių buvo iškovoję visas pergales ir nepraradę nei vieno taško.) Komandos rezultatai buvo anuliuoti. Komanda buvo perkelta į Trečios lygos (Klaipėdos zonos) pirmenybes. „Atlanto B“ komanda LFF III lygos Klaipėdos regiono pirmenybėse dalyvauja be konkurencijos (žemesnes vietas nei „Atlanto B“ komanda užėmusios komandos galutinėje įskaitoje būtų viena vieta aukščiau). Skirtingai nei kitos penkios komandos, kurios žais tris ratus, „Atlanto B“ komanda žais tik antrojo ir trečiojo rato rungtynes, t. y. 10 rungtynių.

2019 m. „bekai“ žaidė Antros lygos, Vakarų zonos pirmenybėse, bet sugebėjo iškovoti vos vieną pergalę ir liko paskutinėje (dešimtoje) vietoje. Vienintelę sezono pergalę iškovojo 2019 m. spalio 6 d. prieš Kelmės „Kražantę“, kurią nugalėjo rezultatu 5-1. Po sezono pabaigos FK Atlantas buvo pašalintas iš A lygos į II lygą dėl manipuliavimo rungtynių rezutatais. 2020 m. sezone FK Atlantas surinko naują žaidėjų komandą ir žaidė II lygoje, o dublerių komanda buvo išformuota.

## Apranga
FK Atlantas bei jų dubleriai žaidžia geltonais marškinėliai, mėlynais šortais bei kojinės. 

Atsarginės aprangos skiriasi tuo, kad marškinėliai yra su baltais ir mėlynais vertikaliais dryžiais.

### Spalvinė gama
Mėlyna ir geltona spalvos.

; Aprangų gamintojai
* 2016 m. JAKO.
* nuo 2017 m. Puma.

## Sezonai

|}

## Atlanto B sudėtis
Atnaujinta: 2019 m. spalio 15 d.

 

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

## Šaltiniai

## Nuorodos
Last Week Tonight with John Oliver

**Last Week Tonight with John Oliver** – JAV HBO televizijos vakaro pokalbių laida, kurios vedėjas John Oliver pristato satyrines naujienas. 30 min. trukmės laida debiutavo 2014 m. balandžio 27 d. Savo laidoje J. Oliver satyriškai apžvelgia savaitės politikos, pramogines ir aktualias naujienas.

J. Oliver kuriant laidą turi absoliučią laisvę ir gali rinktis temas. 2015 m. vasarį HBO kanalas pratęsė sutartį su laida dar dviem sezonams.

2015 ir 2016 m. laida nugalėjo Primetime Emmy apdovanojimuose keliose kategorijose.

## Šaltiniai

## Nuorodos
* Laidos svetainė
Žalgiris B

**„Žalgiris B“** – Lietuvos futbolo komanda iš Vilniaus, Vilniaus "Žalgirio" dublerių ekipa.

## Istorija

Vilniaus "Žalgirio" futbolo klubas turi ilgą istoriją, kuri prasideda nuo 1947 metų. 

2009 m. FK Žalgiris tapo Vaikų futbolo akademijos „Žalgirietis“ dalininku, o 2023 m. įsigijo likusias akcijas ir tapo vieninteliu akademijos „Žalgirietis“ savininku. 2012 m. FK Žalgiris subūrė jaunimo komandą, kuri pradėjo žaisti LFF II lygos Pietų zonos pirmenybėse. Tais metais ji vadinosi FK "Žalgiris-3", o pirmenybėse užėmė trečiąją vietą. Nuo 2013 metų dublerių ekipa žaidžia LFF I-os lygos pirmenybėse. 2014 metais jaunimo komanda vadinosi FK "Žalgirietis", o 2015 metais tapo dublerių komanda Žalgiris B. 2020 m. jaunimui buvo sukurta dar viena komanda – Žalgiris C. 

2018 m. pirmenybėse jaunimas sunkiai rinko taškus. Galutinėje komandų rikiuotėje liko dvylikti iš keturiolikos dalyvių. 2019 m. Pirmoje lygoje iš penkiolikos dalyvių liko vos trylikti. 2020 m. žaidė Pirmoje lygoje, po pirmojo etapo liko silpnesniųjų grupėje, o po antrojo etapo galutinėje komandų rikiuotėje užėmė devintą vietą. 2021 m. sezonas buvo puikus, galutinėje komandų rikiuotėje pasiekta aukšta penktoji vieta tarp keturiolikos dalyvių. 2022 m. sėkmingai licencijavosi ir žaidė 2022 m. Pirmoje lygoje. 2023 m. rezultatai buvo prasti, komanda užėmė 15-ąją vietą, ir iškrito į Antrą lygą. 2024 m. tapo Antros lygos nugalėtojais, ir sugrįžo į Pirmą lygą. 

### Emblemos

Žalgiris-Volmeta.png
FK Žalgiris-2.png | Apie 1995 m.
VFA Žalgirietis.png


## Apranga
Vilniaus "Žalgiris" ir dublerinė ekipa Žalgiris B žaidžia baltos ir žalios spalvų aprangomis. Pastaruoju metu komandos marškinėliai buvo žaliai balti dryžuoti marškinėliai bei žali arba balti šortai bei kojinės. 2016-aisiais, pasirašius naują bendradarbiavimo sutartį su „Nike“, komanda sugrįžo prie anksčiau naudotų languotų marškinėlių stiliaus, kurie ir toliau sudaromi iš tradicinių žalios ir baltos spalvų. Išvykos rungtynių aprangos dažniausiai būna baltos arba žalios.

; Aprangų gamintojai
* 2009–2012 m. Hummel
* 2013–2015 m. Kappa
* 2016–2021 m. Nike

## Treneriai
*  Ivanas Švabovičius - 2012, 2013, 2014, 2015 metų sezonuose.
*  Andrius Skerla - 2016 metų sezone; 2017 m. iki kovo mėn.
*  Vaidas Sabaliauskas - nuo 2017 m. kovo 23 d. iki 2017 m. lapkričio 29 d.
*  Žydrūnas Grudzinskas - nuo 2017 m. lapkričio 29 d. iki 2023 m. spalio 17 d.
*  Dainius Greviškis - nuo 2023 m. spalio 23 d.

## Pasiekimai

Aukščiausias pasiekimas nuo 2013 m. yra antroji vieta 2015 m. I-os lygos pirmenybėse.

## Sezonai

|}

## Žalgirio B sudėtis
*Atnaujinta: *

 *( iš [[Vilnius FA|VFA]])*

## Taip pat skaitykite
* **[[FK Žalgiris]]** (pagrindinė komanda);
* **[[Žalgiris C]]**.

## Išnašos

## Nuorodos
* Oficiali klubo svetainę
* Pirma lyga (1lyga.lt)
* SOCCERWAY
* FLASHSCORE
* Globalsportsarchive
* lietuvosfutbolas.lt (2021 m. Pirma lyga)
* SOCCERWAY
Džiugas B

**Futbolo klubas „Džiugas“** – Lietuvos futbolo komanda, iš Telšių, „Džiugo“ klubo dublerių ekipa.

## Istorija

Atsikūręs Telšių "Džiugas" 2014 metais subūrė jaunimo ekipą, kurią pavadino "Džiugo Ateitis". 

"Džiugo Ateitis" 2015 m. dalyvavo LFF II lygos vakarų zonos pirmenybėse ir liko aštunti devynių komandų pirmenybėse.

2016 m. ekipos pavadinimas buvo pakeistas ir jie pavadinti "Džiugas B". Ir toliau žaidė II lygos vakarų zonos pirmenybėse. Dešimties komandų turnyre liko paskutiniai, dešimti.

2017 m. Džiugo dubleriai nedalyvavo jokiose varžybose.

2018 m. vėl suburta dublerių ekipa ir žaidė Antros lygos, Vakarų zonoje ir liko vienuolikti.

2019 m. **Džiugas B** žaidė Antros lygos, Vakarų zonoje. Sezonas buvo vidutiniškas ir komanda liko šeštoje vietoje. Įspūdingiausias pasirodymas užfiksuotas Kelmėje, kur Džiugo B ekipa net 10-1, nugalėjo Kelmės futbolo klubo ekipą.

2022 m. licencijavosi Antrai lygai. Tapo vienu iš dalyvių, kurie rungtyniavo 2022 m. Antroje lygoje. 

2022 m. gegužės 20 d. Antros lygos rungtynėse „Džiugo“ bekai rekordiniu rezultatu 0-16 pralaimėjo FK Transinvest.

2023 m. aidė Antroje lygoje ir galutinėje ekipų rikiuotėje tarp šešiolikos dalyvių liko paskutinėje vietoje.

## Klubo pavadinimas, logotipas ir spalvos

Džiugas – žemaičių padavimų personažas, siejamas su Džiugo kalnu šalia Telšių. Padavimuose minimas kaip milžinas, supylęs kalną. Kitur pasakojama, kad Džiugas buvęs didvyris, įkūręs Telšius, iškasęs Masčio ežerą, kovojęs su kryžiuočiais. Sakoma, kad jis buvęs toks galingas dėl velnių pagalbos. Jis galėdavęs su kuoka išmušti didžiausius priešų būrius, su šaknimi išrauti didelius medžius.

### Logotipas

Jame vaizduojama žemaičių simbolis lokys, rudame skyde.

### Apranga
Klubas žaidžia rudos spalvos aprangomis. Pastaruoju metu komandos spalvinė gama buvo rudi marškinėliai, šortai bei kojinės.

; Aprangų gamintojai
*  Joma - nuo 2014 m. iki šiol.

## Sezonai

|}

## Sudėtis
*Atnaujinta: *

## Žinomiausi žaidėjai
* Tomas Vyšniauskas

## Išnašos

## Nuorodos
* Oficiali klubo svetainė
* lietuvosfutbolas.lt (2020 m. Antra lyga; finalinis etapas)
* lietuvosfutbolas.lt (2021 m. Antra lyga; II etapas)
* Džiugas B (lietuvosfutbolas.lt)
2016 m. Argentinos motociklų Grand Prix

**2016 m. Argentinos motociklų Grand Prix** – 2-asis 2016 m. MotoGP sezono etapas. Jis vyko 2016 m. balandžio 3 d. Autódromo Termas de Río Hondo trasoje, Argentinoje.

## Klasifikacija
### MotoGP
Saugumo sumetimais lenktynių distancija iš 25 ratų buvo sutrumpinta iki 20 ir viduryje lenktynių buvo privaloma pakeisti motociklą.

### Moto2

### Moto3

## Čempionato pozicijos po lenktynių

### MotoGP

;Lenktynininkų čempionato pozicijos

## Nuorodos
Isaac Titsingh

**Isaakas Titsingas** (, g. 1745 m. sausio 10 d. Amsterdame – m. 1812 m. vasario 2 d. Paryžiuje) – olandų gydytojas–chirurgas, prekeivis, diplomatas, XVIII a. antroje pusėje atstovavęs Olandų Rytų Indijos bendrovei jos santykiuose su Tokugavos šiogūnatu ir Čingų imperatoriais.

Bendrovės Bengalijos padalinio vadovas I. Titsingas konkuravo su britų generolu Charles Cornwallis, Britų Rytų Indijos kompanijos valdytoju, dėl teisės turėti palankiausius prekybinius ryšius su europiečiams uždaromis Rytų Azijos valstybėmis. Jis du kartus per 1779–1784 m. laikotarpį turėjo garbės būti priimtas šiogūno Ede (dab. Tokijuje). 1794–1795 m. nukeliavo į Pekiną, kur labai sėkmingai atstovavo olandams kinų imperatoriaus Cianluno (*Qianlong*) rūmuose.

Palaidotas Paryžiuje Per Lašezo kapinėse.

## Palikimas

I. Titsingas buvo poliglotas, mokėjo 8 kalbas, tame tarpe kinų ir japonų. Buvo vienas pirmųjų europiečių, pažinusių Japonijos papročius ir kultūrą ir ją pristačiusių Europoje. I. Titsingas rinko tenykštes spausdintas knygas, rankraščius, miestų žemėlapius, monetas, išvertė japonų poezijos į lotynų kabą, nuvežė į Japoniją olandiškų knygų. Tai padaryti Edo laikotarpiu nebuvo lengva, šiogūnams ribojant ryšius su išoriniu pasauliu ir Vakarų valstybių įtaka.

## Literatūra

* O’Neil, Patricia O. (1995). *Missed Opportunities: Late 18th Century Chinese Relations with England and the Netherlands*. (Ph. D. dissertation, University of Washington)

## Nuorodos

* I. Titsingo biografija
Trutnovo rajonas

**Trutnovo rajonas** (, ) – vienas iš penkių Hradec Kralovės krašto rajonų. Administracinis centras – Trutnovas, esantis krašto šiaurėje. 119 042 gyventojai (2016 m. duomenys).

## Svarbesnės gyvenvietės
Žemiau yra pateikiami didžiausi rajono miestai ir miesteliai:
* Dvūr Kralovė prie Labės
* Hostinė
* Janske Laznės
* Pecas prie Snežkos
* Pilnikovas
* Rtinė
* Svoboda prie Ūpos
* Špindlerūv Mlynas
* Trutnovas
* Ūpicė
* Vrchlabis
* Žaclėržas
Nachodo rajonas

**Nachodo rajonas** () – vienas iš penkių Hradec Kralovės krašto rajonų. Administracinis centras – Nachodas, esantis krašto rytuose. 110 869 gyventojai (2016 m. duomenys).

## Svarbesnės gyvenvietės
Žemiau yra pateikiami didžiausi rajono miestai ir miesteliai:
* Broumovas
* Červeny Kostelecas
* Česka Skalicė
* Hronovas
* Jaromeržas
* Mezimestas
* Nachodas
* Nove Mestas prie Metujės
* Policė prie Metujės
* Starkovas
* Teplicės prie Metujės
Richnovo prie Knežnos rajonas

**Richnovo prie Knežnos rajonas** () – vienas iš penkių Hradec Kralovės krašto rajonų. Administracinis centras – Richnovas prie Knežnos, esantis krašto rytuose. 78861 gyventojas (2016 m. duomenys).

## Svarbesnės gyvenvietės
Žemiau yra pateikiami didžiausi rajono miestai ir miesteliai:
* Borohradekas
* Dobruška
* Kostelecas prie Orlicės
* Opočnas
* Orlicės kalnų Rokitnicė
* Richnovas prie Knežnos
* Solnicė
* Tyništė prie Orlicės
* Vamberkas
Piuro rūmai

**Piuro rūmai** buvo 1760–1762 m. pastatyti Vilniuje, Neries dešiniajame krante. Prie Piuro rūmų vešėjo geometriškai suplanuotas parkas su terasomis ir laiptais Neries link. Parke buvo gausu skulptūrų, smulkiosios architektūros, kiniškų paviljonų.

## Istorija

Dešinioji Neries pakrantė šalia Žaliojo tilto nuo seno vadinosi Žvejais, mat kadaise čia jų daugiausia gyveno. Senesni vilniečiai nenustemba išgirdę prietiltinę dalį vadinant Piromontu, kuri XVIII a. buvo Rumšiškių seniūno Stanislovo Piuro  nuosavybė, kur stovėta puošnių rūmų. Buvusių Piuro rūmų vietoje (Kalvarijų g.1) XIX a. pab. pastatyta neogotikinio stiliaus geltonų plytų pilaitė, vad. buv. Raduškevičiaus rūmai, kuriuose šiuo metu įsikūrusi Architektų sąjungos buveinė).

Pagal 1875 m. sudarytą Vilniaus miesto perspektyvinį planą buvo numatyta Vilniaus miesto plėtra šiaurės kryptimi, o Piromonto teritoriją nuspręsta užstatyti mūriniais gyvenamaisiais namais. Čia 1900 m. suformuotas mūrinių gyvenamųjų namų kolonijos užstatymas (unik. kodas ).

## Šaltiniai
Vakaro pokalbių laida

**Vakaro pokalbių laida** () – televizijos laidų žanras, ypač populiarus JAV. Laidoje pateikiami satyriniai monologai apie savaitės ar dienos aktualijas, kalbinami laidos svečiai, vyksta komediniai ar muzikiniai pasirodymai.

Šių laidų formatą išpopuliarino Johnny Carson nuo 1962 m. vedęs laidą „The Tonight Show Starring Johnny Carson“ NBC kanale. Įprastai laidos vedėjas sėdi už stalo ir praneša naujienas, o laidos svečiai sėdi šalia. Šiuo metu dažnoje tokioje laidoje pasirodo ir gyvi atlikėjai ar grupės.

Tokio formato laidos dažnai rodomos geriausiu televizijos laiku, taip vadinamu *[[Prime time]]*.

Vienos žinomiausių tokio formatų laidų JAV yra „The Tonight Show Starring Jimmy Fallon“, „Late Night with Seth Meyers“, „The Late Show with Stephen Colbert“, „The Late Late Show with James Corden“, „Last Week Tonight with John Oliver“ ir kt.

2025 m. liepos 17 d. „CBS“ kanalas pranešė, kad 2026 m. gegužę bus sustabdytas vienos populiariausių JAV vakaro laidų „The Late Show with Stephen Colbert“ rengimas. Iš viso ši laida buvo rodoma 33 metus.

## Lietuvoje
Lietuvoje toks formatas yra naujas. „Kitokie pasikalbėjimai“ startavo Kaune 2014 m. kovo 16 d., kai buvo pakalbintas Mantas Katleris. Vėliau tais pačiais metais šią laidą pradėjo vesti Justinas Jankevičius, kol jį 2018 m. pakeitė kiti vedėjai. Šios laidos vaizdo įrašai publikuojami YouTube ir Facebook.

Nuo 2016 m. rugpjūčio 31 d. iki 2025 m. gegužės 28 d. ir 2025 spalis-dabar TV3 kanalas rodo „Gero vakaro šou“ (vedėjai Justinas Jankevičius ir Mindaugas Stasiulis).

Tuo tarpu nuo 2016 m. rugsėjo 11 d. interneto platformoje Youtube tokio formato laidą „Laikykitės ten su Andriumi Tapinu“ kuria ir veda žurnalistas Andrius Tapinas. Šios laidos kūrimui ir transliavimui A. Tapinas ir jo komanda lėšas surenka iš aukotojų „Patreon“ platformoje sutelktinio finansavimo būdu.

Nuo 2021 m. LNK trečiadienio vakarais rodo „Šeškinės 20“, kurią veda Giedrius Savickas ir Džiugas Siaurusaitis.

2024 m. rugsėjo 5 – 2025 m. vasario 27 d. LRT ketvirtadienio vakarais rodė „Vakare su Audrium Giržadu“, iš viso parodytos 23 laidos. Nuo 2025 m. rugsėjo 7 d. LRT ketvirtadienio vakarais rodoma „Stonkus tiesiogiai“, kurios vedėju yra Mantas Stonkus, ji pakeitė praeito sezono Audriaus Giržado laidą, o Giržado perkelta į sekmadienį nuo 17:00.

## Šaltiniai
Sutelktinis finansavimas

**Sutelktinis finansavimas** – lėšų rinkimo modelis, kuomet jas skiria daug pavienių žmonių. Skaičiuojama, kad 2015 m. tokiu būdu buvo sukaupta apie 34 milijardai JAV dolerių visame pasaulyje.

Pagrindinis sutelktinio finansavimo modelis yra pinigų pervedimas internetu naudojantis tam tikra platforma. Šiuolaikinio sutelktinio finansavimo modelį sudaro trys objektai: idėjos autorius, kuris siekia finansavimo, asmenys ar grupės, kurios palaiko šią idėją ir persiunčia pinigus, ir platforma, kuria lėšos pasiekia autorių.

Sutelktinio finansavimo modeliu įprastai lėšos skiriamos įvairiems meniniams, kūrybiniams projektams, verslams tarp jų ir socialiniams. Pavyzdžiui, nuosavybės sutelktinis finansavimas leidžia finansuoti naujai įsteigtas ar neseniai verslą pradėjusias įmones, įsigyjant pastarųjų įmonių akcijas ar obligacijas. Tai iš dalies atstoja rizikos kapitalą.

2012 m. visame pasaulyje veikė apie 450 sutelktinio finansavimo platformų. Iš jų populiariausios yra „Kickstarter“, „Indiegogo“. Kai kurios platformos leidžia skirti vienetinę sumą, kitos leidžia mokėti reguliariai (kas mėnesį). „Patreon“ platforma skirta tiems, kurie nori gauti pajamų kas mėnesį iš kūrybinio darbo. „Kickstarter“, kuri buvo žinoma kaip vienetinių perleidimų už kūrybinį projektą platforma, dabar konkuruoja ir su „Patreon“ platforma. 2017 m. prikėlė „Drip“ platformą naujam gyvenimui, nebeveikusią nuo 2012 m.

## Šaltiniai
Laisvės kaina. Savanoriai

**„Laisvės kaina. Savanoriai“** – Lietuvos televizijos istorinis serialas, nuo 2016 m. spalio 31 d. iki 2017 m. sausio 31 d. rodytas per LRT televiziją. Serialą sukūrė kompanija „Videometra“. Serialas pasakoja apie 1918 m. vasario 16 d. Lietuvos Nepriklausomybės akto pasirašymą ir kitus po šio svarbaus Lietuvai įvykio sekusius istorinius įvykius iki Lietuvos okupacijos 1940 m. Nuo 2017 m. spalio 1 d. rodomas ir serialo tęsinys – „Laisvės kaina. Partizanai“, Nuo 2019 m. sausio 20 d. transliuojama trečioji serialo dalis – „Laisvės kaina. Disidentai“. Nuo 2019 m. birželio 9 d.  rodoma jau ketvirtoji dalis „Laisvės kaina. Sąjūdis.“

## Aktoriai
* Vytautas Tomkus – vokietis,
* Liubomiras Laucevičius – daktaras Jonas Basanavičius,
* Mykolas Vildžiūnas – grafas Konstantinas Boreckis,
* Jokūbas Bareikis – Juozas Kukta,
* Toma Vaškevičiūtė – Marcelė,
* Šarūnas Puidokas – Steponas Rickus / TSRS liaudies komisaras,
* Nerijus Gadliauskas – vokiečių šnipas,
* Andrius Bialobžeskis – Liudas Gira,
* Josif Baliukevič – Marianas Koscialkovskis,
* Marcelė Zikaraitė – Bronė,
* Ramūnas Šimukauskas – Antanas Smetona,
* Kristina Andrejauskaitė,
* Marius Repšys – Pranas Kukta,
* Aldona Bendoriūtė,
* Saulius Balandis – savanorio tėvas,
* Alvydas Šlepikas – žydas,
* Aleksas Kazanavičius – vokietis,
* Elvyra Piškinaitė – Kuktienė,
* Vytautas Kupšys – generolas Šocikas,
* Marius Jampolskis – lenkas,
* Juozas Gaižauskas – Pavelas Bermontas,
* Elzė Gudavičiūtė – Marytė,
* Ričardas Vitkaitis – Rapolas Čarnas
* Darius Meškauskas – profesorius Augustinas Voldemaras,
* Dainius Jankauskas – Mykolas,
* Vesta Grabštaitė – Uršulė,
* Rimantas Bagdzevičius – majoras Povilas Plechavičius,
* Gintarė Latvėnaitė – Matilda Delahay – Voldemarienė,
* Tomas Kliukas – bolševikas,
* Povilas Adomaitis,
* Eglė Špokaitė – Sofija Smetonienė,
* Vytautas Rumšas – Ernestas Galvanauskas,
* Raminta Verseckaitė,
* Darius Auželis – Aktorius
* Vytautas Anužis – grafas Teodoras Boreckis,
* Emilija Latėnaitė – frau Magda
* Robertas Lenartavičius,
* Elvinas Juodkazis
* Skaistė Anusevičiūtė – Onutė
* Tomas Šečkus – Konstantinas jaunesnysis

## Muzika
Serialo pradžioje ir pabaigoje skambanti daina – *[[Rudens naktis sustojo]]*, atliekama Jazzu (teksto autorė poetė Janina Degutytė, kompozitorė Rima Girskytė-Berlovienė.

## Serijos

## Šaltiniai
Sūduva B

**„Sūduva B“** – Lietuvos futbolo komanda iš Marijampolės, "Sūduvos" dublerių ekipa.

## Istorija
### Situacija nuo [[1991]] m. sezono

FK Sūduva pirmą kartą dublerių ekipą subūrė 1991 m. Jie dalyvavo IV pakopos pirmenybėse.

Vėlesniais metais dubleriai arba žaisdavo II, III pakopos pirmenybėse arba atskiruose A lygos dublerių čempionatuose.

### Situacija nuo [[2016]] m. sezono
Šiuo metu dublerių ekipa vadinama Sūduva B. 2016 m. žaidė II lygos Pietų zonos pirmenybėse, užėmė 3 vietą. 2017 liko penktoje vietoje, o 2018 m. buvo šešti. 2019 m. tarp 13 dalyvių liko paskutinėje (tryliktoje) vietoje. Nepaisant to, „Sūduvos“ klubas pateikė paraišką (Sūduvos B vardu) licencijuotis 2020 m. Pirmai lygai.

2020 m. vasario 10 d. klubas pristatė „bekų“ ekipos trenerį. Juo tapo portugalas Pedro Paiva.

### [[2021]] m. sezonas [[LFF I lyga|Pirmoje lygoje]]
2021 m. ekipa pateko į Pirmą lygą. Pirmenybėse sunkiai sekėsi rinkti taškus. Po šešių pralaimėjimų serijos, pirmoji pergalė buvo pasiekta VII (7) turo rungtynėse prieš Riteriai B. Pačioje rungtynių pabaigoje (88 min.) pasižymėjo Ernestas Burdzilauskas. Galutinėje komandų rikiuotėje ekipa liko tryliktoje vietoje. Turėjo žaisti pereinamąsias rungtynes dėl išlikimo Pirmoje lygoje.

### [[2022]] m. sezonas [[LFF II lyga|Antroje lygoje]]
2022 m. licencijavosi Pirmai lygai, tačiau buvo perkelti į Antrą lygą. Tapo vienu iš dalyvių, kurie rungtyniavo 2022 m. Antroje lygoje. Komandą treniravo Dovydas Lastauskas.

### 2023 m. sezonas [[LFF II lyga|Antroje lygoje]]

2023 m. norėjo žaisti Pirmoje lygoje, ir net gavo Pirmos lygos licenciją. Tačiau esant pakankamam klubų skaičiui, liko žaisti Antroje lygoje.

## Klubo pavadinimas, logotipas ir spalvos

Sūduva – istorinis baltų kraštas. 

### Logotipas

Jame vaizduojamas stilizuotas futbolo kamuolys, bei užrašai FK Sūduva, bei Marijampolė.

### Apranga
; Aprangų gamintojai
*  Joma

; Spalvinė gama
Klubas žaidžia baltos spalvos aprangomis. 
: Pastaruoju metu komandos spalvinė gama buvo balti marškinėliai, šortai bei kojinės. 
: O svečiuose gali žaisti raudonos arba juodos spalvos aprangomis.

## Sudėtis
*Atnaujinta: *

## Dublerių sezonai
; Sūduva-2 ir Sūduva B pasirodymai

|}

## Treneriai
* Pedro Paiva, 2020-2022 m.
* Dovydas Lastauskas, 2022 m.
* Eivinas Černiauskas, 2024 m.
* Mantas Babianskas, 2024 m.
* Dovydas Lastauskas, 2025 m.
*  Stefan Stevanović, 2026 m.

## Žinomesni žaidėjai
* Domantas Antanavičius (2016)
* Eligijus Jankauskas (2016)

## Išnašos

## Nuorodos
* Oficiali „Sūduvos“ svetainė
* lietuvosfutbolas.lr (2020 m. Antra lyga; II etapas)
* lietuvosfutbolas.lt (2021 m. Pirma lyga)
* SOCCERWAY (2021 m. Pirma lyga)
FA Dainava

**FA Dainava** – Lietuvos futbolo klubas iš Alytaus. 2016 m. Alytaus futbolo akademija subūrė ekipą, kurią pavadino „Dainava“.

## Istorija

2014 m. Alytaus futbolo akademija subūrė ekipą, kurią pavadino „Dainava“. 2016 m. ji dalyvavo Antros lygos pirmenybėse. Devynių ekipų pirmenybėse užėmė ketvirtą vietą. 2017 m. dalyvauja žemesnės pakopos Trečios lygos, Alytaus zonos pirmenybėse.

## Spalvinė gama

Ekipa žaidžia raudonomis aprangomis. Marškinėliai raudoni su mėlynais vertikaliais dryžiais, skaičiukai geltoni, raudoni šortai ir kojinės.

## Sezonai

|}

## Sudėtis
*[[2016]] m. [[lapkričio 2]] d.*

## Žinomesni žaidėjai
* Paulius Golubickas
* Renatas Banevičius
* Martynas Vasiliauskas
* Vakaris Kalėda

## Nuorodos
Sopdu

**Sopdu** – egiptiečių mitologijos sakališko pavidalo dievas. Jis ginąs rytinę sieną ir atremiąs Egipto priešus. Jo kulto centras buvo Nilo deltos rytuose. Vaizduotas ilgu apsiaustu, su dviemis plunksnomis ant galvos, ilgais plaukais ir barzda. Sopdu fetišas – dantys, epitetas – „užsienio šalių valdovas“. Kaip sakališkoji dievybė Sopdu atitinka Horą (Horas-Sopdu) ir Horą-ahutį.

## Šaltiniai